Migomo ya wanafunzi

Migomo ya wanafunzi

Wanafunzi hupelekwa shuleni ili waweze kupata maarifa ya elimu.Baadhi ya
wanafunzi hufuata lengo maalum lililowapeleka shuleni na wengine huwa na
madhumuni yao tofauti.Migomo ya wanafunzi limekuwa suala ambalo linakula
wengi vichwa.Kitendawili hiki kimejaribu kuteguliwa bila
mafanikio.Wanafunzi huandaa migomo kwa sababu tofautitofauti.Wapo ambao
huiandaa kwa kukosa kusikilizwa na wengine kwa kutopendelea jinsi mambo
yanavyoendesha wakati huu wa sasa.

Migomo huwa na madhara mengi sana.Madhara haya aghalabu huweza kuwa
chanya au hasi.Wanafunzi hugoma na kukataa kuendelea na masomo.Mara
nyingi huteketeza Mali iliyogharimu pesa nyingi.Huchoma bweni zao na
hata madarasa yao ambayo hustahili kusomea.Wakati wa migomo yao rabsha
huzuka shuleni.Wafanyakazi mbalimbali hukimbia shuleni huku wakihofia
maisha yao.Migomo huwakosesha wengine kazi na kuwafanya wakae bure
tu.Vilevile masomo husitishwa na hivyo kalenda ya masomo huharibiwa.

Isitoshe kuna baadhi ya wanafunzi au hata walimu ambao hupoteza maisha
yao.Mazingira ya shule huharibiwa kabisa.Uoga huingia miongoni mwa watu
woe wanaopatikana shuleni.Wanaoathirika zaidi ni wale wanafunzi ambao
walitarajia kuufanya mtihani wao wa mwisho.Huvurugwa kiakili na hata
kihisia.Wengi wao hupoteza hamu ya kuendelea na masomo baada ya
kufurushwa kwenda kukaa nyumbani na kuambulia kuolewa ama kuoa.

Wengine huamua kuanzisha biashara zao ili wapate angalau kipato
kidogo.Migomo inapofanyika shuleni wengi hutuhumiwa Ila mkosa huwa
hajisemi.Yeye hunyamaza na kujitia hamnazo.Zipo sheria nyingi ambazo
zimewekwa ili kukabiliana na migomo ya wanafunzi lakini bado mpaka sasa
tunaishuhudia.Wazazi tufungue macho maana mtoto hutazama kisogo cha
Nina.Tabia zingine ambazo watoto wanadhihirisha shuleni huzipata kule
nyumbani.

Unapogundua kwamba mwanao ameanza tabia zisizofurahisha ni vyema
umkashifu kwa mienendo yaje.Chukua jukumu la mzazi na umkanye.Tukumbuke
kwamba hawa ni watoto wetu na hivyo ni jukumu letu kuwalea katika
maadili yaliyo sawa.Walimu nao hawafai kutupa kiboko shuleni.Wanastahili
kukitumia vilivyo mahali panapostahili kwani usipoziba ufa utajenga
ukuta.Wanafunzi wakorofi wapewe adhabu ili kuwakosoa.

Wanafunzi wajuzwe kwamba ni vyema wasipomficha adui.Kila Mara
wanapogundua kuwa Luna mmoja wao ambaye anapanga mambo mabaya basi
wamripoti mara moja. Wasiwe watu wa kunyamaza kila Mara wanapoona njama
mbaya zikiendelea.Serikali nayo haifai kulegeza kwamba hata siku
moja.Usalama shuleni ni muhimu wanafaa kung'oa kila vikwazo
vinavyokosesha usalama huo.Mbali na mikakati yao waliyoiweka awali
wanastahili kupanga mikakati kabambe ya kukabiliana na suala hili ambalo
linawakosesha wengi amani.

Wazazi mtaendelea kugharamikia gharama msizozifahamu mpaka lini?Tuamke
tuachwe kuchezea shere.Tuache kuona fahari watoto wa wenzetu wakiozea
jela au kuolewa mapema kwa sababu tu ya migomo shuleni.